ᖃᐅᔨᓴᕐᓂᖅ ᐱᒋᐊᖅᑕᐅᔪᒪᔪᖅ ᐋᒌᓯᐅᓕᖅᐸᑦ ᐊᒻᒪᓗ ᓯᑎᐱᕆᒥ 2015, ᐱᓕᕆᖃᑎᒌᓐᓂᒃᑰᓐᓂᐊᖅᑐᖅ, ᖃᐅᔨᓴᕐᓂᖃᓪᓗᑎᓪᓗ ᑖᒃᑯᐊ ᑲᓇᑕᒥ−ᓄᓇᕗᑦ ᓄᓇᒥᒃ ᖃᐅᔨᓴᕐᓂᕐᒧᑦ ᐊᓪᓚᒡᕕᖓ (CNGO), ᐊᒻᒪᓗ ᑖᒃᑯᐊ ᓄᓇᓕᕆᔨᒃᑯᑦ ᐱᓕᕆᐊᕐᖏᑦ ᓄᓇᓐᖑᐊᓕᕆᓂᖅ ᐆᒪᖅᑯᑎᓕᕆᓂᕐᒧᑦ ᐊᒻᒪᓗ ᐅᔭᕋᓐᓂᐊᕐᓂᕐᒧᑦ (GEM), ᐊᒻᒪᓗ ᑭᒃᑯᑐᐃᓐᓇᐃᑦ ᐊᑦᑕᓇᐃᖅᓯᒪᔭᕆᐊᖃᓐᓂᖏᓐᓄᑦ ᓄᓇᒥᒃ ᖃᐅᔨᓴᓂᖅ (PSG). ᑐᑭᓯᐅᒪᔾᔪᑎᑦ ᓄᐊᑎᖅᑕᐅᓯᒪᔪᑦ ᐱᓕᕆᔪᖃᑦᑎᓪᓗᒍ ᐃᑲᔫᑎᓂᐊᖅᑐᑦ ᓄᓇᓖᑦ ᐊᒻᒪᓗ ᒐᕙ ᒪᒃᑯᑦ ᑐᑭᑖᕈᑎᖏᓐᓂᒃ ᐊᑐᖅᑕᐅᓂᖏᓐᓄᑦ ᐃᒪᕕᒻᒦᐸᓯᖅᑐᑦ ᐊᒻᒪᓗ ᓄᓇᓕᓐᓂᑦ ᐊᑦᑕᓇᖅᓯᓯᒪᑦᑎᐊᓂᖅᓴᐅᓗᑎᒃ ᖃᐅᔨᒪᓂᖃᑦᑎᐊᕐᓗᑎᒃ. 
ᓄᓇᓕᓐᓄᑦ ᐳᓚᕋᖃᑦᑕᓚᐅᖅᑐᑦ 2013 ᐱᒋᐊᓕᕋᑖᖅᑎᓪᓗᒍ ᐱᑦᔪᑎᒋᓪᓗᒍ ᓯᕗᓪᓕᖅᐹᖓ ᖃᐅᔨᓴᕐᓂᐅᑉ. ᐊᐅᔭᖓᓂ 2013, ᖃᐅᔨᓴᕐᓂᖃᓚᐅᖅᑐᒍᑦ ᓴᓐᓂᕈᑎᐅᑉ ᐃᒪᖓᓂ, ᐊᒻᒪᓗ ᓄᓇᓕᓐᓄᑦ ᐅᑎᖅᑐᑕ ᐅᓂᒃᑳᕆᐊᖅᑐᖅᑐᑕ ᖃᐅᔨᓴᕈᑎᕕᓂᑦᑕ ᐃᓚᖏᓐᓂᒃ ᐱᒋᐊᓕᕋᑖᖅᑎᓪᓗᒍ 2014. 
ᐱᔭᒃᓴᓪᓗᐊᑕᕆᔭᐅᓂᐊᖅᑐᑦ ᖃᐅᔨᓴᕐᓂᖃᓕᕐᒥᒍᑦᑕ 2015-ᒥ ᐅᑯᐊᖑᓂᐊᖅᐳᑦ: 
-ᖃᐅᔨᓴᕐᓗᑕ ᐃᖅᑲᖓ ᖃᓄᐃᖏᒻᒪᖔᑦ ᑕᒫᓂ ᓄᓇᖓᓂ. ᓄᑖᑦ ᐊᑦᔨᓐᖑᐊᑦ ᐃᖅᑲᖓᓂᒃ ᑕᑯᒃᓴᐅᑎᑦᑎᔪᑦ ᑕᒪᒃᑯᓄᖓ  ᑎᓲᖃᑦᑕᖅᓯᒪᔪᑦ ᑕᕝᕙ ᓂᔅᓴᐃᓐᓇᐅᖏᑦᑐᖅ. ᓴᓐᓂᕈᑎᐅᑉ ᐃᒪᖓᓂ ᓴᔪᑉᐱᓚᖃᑦᑕᖅᓯᒪᕗᖅ ᖃᑦᑎᐊᑎᑲᓪᓚᒃᑐᓂ ᑕᒪᓐᓇᓗ ᑎᓲᖅᑎᑦᑎᖃᑦᑕᖅᑐᓂ ᓄᓇᖓᓂᒃ. ᖃᐅᔨᓴᕐᓂᕗᑦ ᐃᑲᔪᕐᓂᖃᓐᓂᐊᖅᐳᖅ ᓇᓗᓇᐃᖅᑎᕆᓇᓱᓪᓗᑕ ᐅᓗᕆᐊᓇᕐᓂᖓᓂᒃ ᐊᖏᔪᒥᒃ ᑎᓲᓕᕐᓂᖅᐸᑦ ᓯᕗᓂᒃᓴᑎᓐᓂ. 
-ᖃᐅᔨᓴᕐᓗᑕ ᕿᓪᓛᖅᑐᖃᒻᒪᖔᑦ ᑕᑯᒃᓴᐅᖏᑦᑐᒥᒃ ᐅᖅᓱᐊᓗᒻᒥᒃ ᐊᒻᒪᓗ ᒑᓯᒥᒃ ᑕᐅᓇᓂ ᐃᖅᑲᖓᓂ. ᐅᖅᓱᐊᓗᒃ ᐊᒻᒪᓗ ᒐᓯ ᕿᓪᓛᕈᓐᓇᕐᒪᑦ ᐃᖅᑲᖓᓂ ᑕᒪᒃᑯᑎᒎᓇ ᓄᓇᐅᑉ ᖃᓄᐃᓕᕙ ᓪᓕᐊᓂᖏᑎᒍᑦ. ᑕᒪᓐᓇᓕ ᑕᐃᒪᐃᑉᐳᖅ ᕿᑭᖅᑖᓗᑉᐸᓯᒻᒥ ᖃᓂᒋᔭᖓᓂ Scott Inlet ᐊᒻᒪᓗᖃᐃ ᐊᓯᖏᓐᓂ ᓇᓂᑭᐊᖅ. ᑕᐃᑲᓂᓕ Scott Inlet−ᒥ, ᐅᖅᓱᐊᓗᒃ ᐊᒻᒪᓗ ᒑᓯ ᕿᓪᓛᖅᓯᒪᕗᑦ ᑕᐃᒪᓐᖓᓂᒃ 1976. ᖃᐅᔨᓴᕐᓂᕗᑦ ᐃᑲᔪᕐᓂᐊᖅᐳᖅ ᓇᓗᓇᐃᖅᓯᓇᓱᓪᓗᑕ ᖃᓄᑎᒋ ᐅᖅᓱᐊᓗᒻᒥᒃ ᐊᒻᒪᓗ ᒑᓯᒥᒃ ᕿᓪᓛᖅᑐᖃᒻᒪᖔᑦ, ᓇᑭᓐᖔᕐᒪᖔᕐᓗ, ᐊᒻᒪᓗ ᕿᓪᓛᖏᓐᓇᖅᑐᐊᓘᒻᒪᖔᑦ ᐅᕝᕙ ᓘᓐᓃᑦ ᐊᑦᔨᒌᖏᒻᒪᖔᑦ. 
-ᖃᐅᔨᓴᕐᓗᑕ ᐃᖅᑲᖓᑕ ᓄᓇᖓᓂᒃ ᕗᕉᕕᓱ ᐸᐃᒥ.  2014−ᒥ, ᑕᐅᓐᓇ ᐃᖅᑲᖓ ᑎᑎᖅᑐᐸᓪᓕᐊᓕᓚᐅᕋᑦᑎᒍ ᕗᕉᕕᓱ ᐸᐃ ᐱᓕᕆᖃᑎᖃᑦᑐᑕ ᑖᒃᑯᓇᓐᖓᑦ ᑲᓇᑕᒥ ᓄᓇᕗᑦ ᓄᓇᒥᒃ ᖃᐅᔨᓴᕐᓂᕐᒧᑦ ᐊᓪᓚᒡᕕᐊᓂᑦ ᐊᒻᒪᓗ ᐃᓕᓐᓂᐊᕐᕕᔾᔪᐊᕐᕌᓗᓐᓂᒃ. ᖃᐅᔨᓴᕐᓂᖃᕋᓱᐊᖅᑎᓪᓗᑕ, ᐃᖅᑲᖓᓂᑦ ᖃᐅᔨᓴᕈᑎᔅᓴᓂᒃ ᐱᖃᑦᑕᓛᖅᑐᑦ ᐊᒻᒪᓗ ᐊᑦᔨᓕᐅᕆᕙ ᓪᓗᑎᒃ ᐱᔭᕇᖅᑕᐅᔪᓐᓇᖁᓪᓗᒍ ᑕᐅᓐᓇ ᐃᖅᑲᖓa. 

-ᖃᐅᔨᓂᐊᕋᑦᑕ ᖃᓄᐃᑦᑐᓂᒃ ᐅᔭᕋᖃᒻᒪᖔᑦ ᐃᖅᑲᖓ. ᖃᐅᔨᒪᓂᖅ ᐃᖅᑲᖓᓂ ᐅᔭᕋᖏᓐᓂᑦ ᓴᓐᓂᕈᑎᐅᑉ ᐃᒪᖓᑕ ᐱᒻᒪᕆᐊᓘᕗᖅ ᑐᑭᓯᐅᒪᔾᔪᑎ ᖃᓄᖅ ᐋᖅᑭᒃᓯᒪᓂᖃᒻᒪᖔᑕ ᐊᒻᒪᓗ ᖃᐅᔨᓴᖅᑕᐅᑎᐊᕐᓗᓂ ᓄᓇᖓ. ᖃᐅᔨᒪᔪᖃᓗᐊᖏᒻᒪᑦ ᐅᔭᕋᖏᑕ ᒥᒃᓵᓄᑦ ᓴᓐᓂᕈᑎᐅᑉ ᐃᒪᖓᓂ. ᖃᐅᔨᒪᔪᒍᑦ ᐃᓚᖏᓐᓂ ᓯᑯ ᐲᖅᓯᖃᑦᑕᕐᓂᖓᓂᒃ ᐅᔭᕋᐅᑉ ᖄᖓᓂᒃ ᕿᒪᑯᓂᒃ ᐊᒻᒪᓗ ᓄᑖᓂᒃ ᖃᐅᔨᓴᕈᑎᔅᓴᓂᒃ ᐱᔪᒪᓂᐊᕋᑦᑕ ᑕᒪᒃᑯᓇᓂ ᐅᔭᕋᖃᑦᑐᓂ.
ᑖᓐᓇᑦᑕᐅᖅ ᖃᐅᔨᓴᕐᓂᐅᓂᐊᖅᑐᖅ ᓄᓇᐃᓐᓇᐅᖏᑦᑐᒥᒃ ᖃᐅᔨᓴᕐᓂᖃᕐᓂᐊᕐᒥᔪᖅ. ᐃᒪᕐᒥᐅᑕᓕᕆᔨᒃᑯᑦ ᕿᓂᕈᒪᒻᒥᔪᑦ ᐱᑕᖃᑦᑕᕐᒪᖔᑦ ᐊᑦᔨᐅᖏᑦᑐᓂᒃ ᐃᒫᓂ ᐆᒪᔪᖃᕝᕕᐅᔪᓂᒃ ᐱᒻᒪᕆᐅᔪᓂᒃ ᐃᖃᓗᓐᓄᑦ − ᐱᓗᐊᖅᑐᒥᒃ ᓂᓪᓕᓇᖅᑐᒥ ᐃᖅᑲᖓᓂᕐᒥᐅᑕᐃᑦ ᐱᕈᖅᑐᑦ – ᐊᑦᔨᓕᐅᖅᑕᐅᓗᓂ ᐃᖅᑲᖓ. ᐊᒻᒪᓗᒃᑕᐅᖅ, ᐊᕙ ᑎᓕᕆᔨᒃᑯᑦ ᑲᓇᑕᒥ ᖃᐅᔨᓴᕐᓂᐊᕐᒥᔪᑦ ᐅᒥᐊᒦᓪᓗᑎᒃ ᑎᒻᒥᐊᓂᒃ ᐊᒻᒪᓗ ᑕᕆᐅᑉ ᐆᒪᔪᖏᓐᓂᒃ. 
ᑕᐃᒪᓐᓇᐃᑦᑐᒥᒃ ᖃᐅᔨᓴᖅᑐᖃᑦᑎᓪᓗᒍ, ᓄᐊᑦᑎᖃᑦᑕᓲᖑᔪᒍᑦ ᐃᖅᑲᖓᓃᓐᖓᖅᑐᓂᒃ ᖃᐅᔨᓴᕋᔅᓴᓂᒃ, ᐊᑦᔨᓐᖑᐊᓂᒃ ᐊᒻᒪᓗ ᐊᐅᓚᓲᓕᐊᕆᓯᒪᔪᓂᒃ, ᑐᑭᓯᐅᒪᔾᔪᑎᓂᒃ ᐋᖅᑭᒃᓯᒪᓂᖏᑕ ᐃᖅᑲᖓᓂ, ᐊᒻᒪᓗ ᐊᑦᔨᓕᐅᖅᑕᐅᓪᓗᓂ. ᐊᑐᖅᑕᐅᒐᔭᖅᑐᑦ ᖃᐅᔨᓴᕐᓂᖃᓕᖅᐸᑕ ᐊᑦᔨᑐᐃᓐᓇᕆᓂᐊᖅᑕᖏᑦ ᐊᑐᖅᑕᐅᓚᐅᖅᑐᑦ 2013-ᖑᑎᓪᓗᒍ. ᑎᑭᓯᒪᓕᕈᑦᑕ, ᐅᖃᐅᓯᖃᕈᒪᔪᒍᑦ ᐃᓱᒫᓘᑎᒋᔭᐅᔪᓂᒃ ᐊᑐᕐᓂᐊᕐᑕᑦᑎᓐᓄᑦ ᖃᐅᔨᓴᕈᑎᓂᒃ. 
ᖃᐅᔨᓴᕐᓂᖃᕐᓂᐊᖅᑐᑦ ᐅᒥᐊᕐᔪᐊᑉ ᐃᓗᐊᓂ ᓯᑯᓯᐅᑎᐅᑉ (CCG) Hudson ᑖᓐᓇ ᑐᓚᒃᓯᒪᕙ ᑦᑐᖅ ᑕᐃᑲᓂ Dartmouth, ᓅᕙ ᓯᑰᓴᒥ. ᐊᖏᖅᑕᐅᑉᐸᑦ ᑖᓐᓇ ᐱᓕᕆᓂᐅᓂᐊᖅᑐᖅ, ᖃᐅᔨᓴᖅᑎᓄᑦ ᐅᒥᐊᕐᔪᐊᖅ ᐊᑐᐃᓐᓇᐅᓂᐊᖅᑐᖅ ᐋᒌᓯ 13-ᒥᑦ ᓯᑎᐱᕆ 14-ᒧᑦ, 2015.  ᖃᐅᔨᓴᕈᑎᕕᓃᑦ ᐅᓂᒃᑳᕆᔭᐅᒐᔭᖅᑐᑦ ᓄᓇᓕᓐᓄᑦ ᑎᑭᓯᒪᓕᖅᐸᑕ ᐱᐊᓂᓚᐅᖅᑎᓪᓗᒋᑦ ᖃᐅᔨᓴᕐᓂᕐᒥᓂᒃ ᐊᐅᔭᒃᑯᑦ, ᐊᒻᒪᓗ ᐊᑐᐃᓐᓇᐅᑎᑕᐅᓕᕐᓗᑎᒃ ᐃᓄᓐᓄᑦ. ᐅᓂᒃᑳᖑᒐᔭᕐᒥᔪᑦᑕᐅᖅ ᐃᓕᓐᓂᐊᖅᑐᓄᑦ ᐅᑭᐅᖅᑕᖅᑐᒥ ᐊᑐᐃᓐᓇᐅᑎᑕᐅᓗᑎᒃ, ᖃᐅᔨᓴᕐᓂᕐᒧᑦ ᑲᑎᒪᔪᓂ ᐊᒻᒪᓗ ᑎᑎᕋᖅᑕᐅᓯᒪᓗᑎᒃ ᐊᑦᔨᒌᖏᑦᑐᓂ ᖃᐅᔨᓴᕐᓂᕐᒧᑦ ᑎᑎᕋᖅᓯᒪᔪᓂ, ᐅᓂᒃᑳᑦ ᐊᒻᒪᓗ ᐅᖃᐅᓯᑐᐃᓐᓇᒃᑯᑦ ᑕᖅᑭᐅᓂᐊᖅᑐᓂ ᐊᒻᒪᓗ ᐊᕐᕌᒎᓂᐊᖅᑐᓂᒃ ᑭᖑᓂᐊᒍᑦ ᖃᐅᔨᓴᕐᓂᐅᑉ. 
